Germania: Poliția a arestat un grup de islamiști care voiau să comită un atentat la o sinagogă.
O amplă operațiune a serviciilor de securitate germane a avut loc în zona sinagogii. Serviciile de securitate germane au fost informate de agenții secrete din străinătate despre respectivul risc. Au fost arestați preventiv patru militanți islamiști.
Autoritățile germane au arestat preventiv, joi, patru militanți islamiști acuzați că intenționau să comită un atac la o sinagogă, informează site-ul Merkur.de și publicația Bild.O amplă operațiune a serviciilor de securitate germane a avut loc în zona sinagogii din orașul Hagen, situat în landul german Renania de Nord-Westfalia. "A existat riscul comiterii unui atac cu motivație islamistă", a declarat Herbert Reul, ministrul de Interne din landul Renania de Nord-Westfalia.Conform unor surse citate de publicația Der Spiegel, serviciile de securitate germane au fost informate de agenții secrete din străinătate despre riscul producerii unui atentat la sinagoga din Hagen.În cadrul investigației, au fost arestați preventiv patru militanți islamiști, inclusiv un adolescent în vârstă de 16 ani de origine siriană. Acesta ar fi intenționat, conform conversațiilor interceptate de serviciile secrete, să comită un atac cu bombă la sinagogă.